OpenLLM-France/wikimedia huggingface dataset:
# Hypothymis

Hypothymis és un gènere d'ocells de la família dels monàrquids (Monarchidae).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per 4 espècies:
* Hypothymis azurea - monarca blau coronat.
* Hypothymis puella - monarca blau de Sulawesi.
* Hypothymis helenae - monarca blau d'Helena.
* Hypothymis coelestis - monarca blau emplomallat.
# Holzem

Holzem (en luxemburgués: Kapellen) és una vila de la comuna de Mamer del districte de Luxemburg al cantó de Capellen. Està a uns 10,1 km de distància de la Ciutat de Luxemburg.

## Referències

* ↑ «Holzem». [Consulta: 20 setembre 2015].
# Hypsopanchax catenatus

Hypsopanchax catenatus és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 6 cm de longitud total.

## Distribució geogràfica

Es troba a Àfrica: Gabon.

## Referències

* ↑ «Hypsopanchax catenatus». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Holoenzim

En bioquímica, un holoenzim és un enzim format per un apoenzim i un cofactor. En molts enzims, és necessari que hi hagi present el cofactor perquè pugui dur-se a terme l'activitat catalítica. També pot referir-se a la forma completa o funcional d'un enzim amb diferents subunitats proteiques.

## Referències

* ↑ «Holoenzim». Enmciclopèdia Catalana. [Consulta: 17 desembre 2022].
* 1 2 Berg, Jeremy M.; Tymoczko, John L.; Stryer, Lubert. Bioquímica (Traducció de la sisena edició nord-americana). Traducció: Juli Peretó (curador). Barcelona: Reverté, p. 207. ISBN 978-84-291-7601-8.
# Holofernes

Holofernes (en hebreu, הולופרנס) fou un general assiri a les ordres de Nabucodonosor. Apareix als llibres Deuterocanònics, concretament al Llibre de Judit de la Bíblia.
El rei de Babilònia Nabucodonosor II va enviar Holofernes per venjar-se dels pobles de l'oest que no havien volgut ajudar el seu regne. El general va assetjar la ciutat de Betúlia i de poc més que la ciutat no es va rendir. Va ser salvada per Judit, una bonica vídua jueva que es va introduir al campament assetjant d'Holofernes i el va seduir. Llavors fou quan Judit va decapitar el general mentre estava begut. Ella va tornar a Betúlia amb el cap del general i els jueus van vèncer els enemics.
La decapitació d'Holofernes per part de Judit ha estat objecte de representació en moltes obres d'art, entre les quals cal destacar les obres de Donatello, Sandro Botticelli, Andrea Mantegna, Giorgione, Lucas Cranach el Vell, Caravaggio, Tiziano, Antonio de Pereda, Goya, Horace Vernet, Gustav Klimt, Artemisia Gentileschi, Jan Sanders van Hemessen o Hermann-Paul.
La història també va inspirar un poema medieval anglosaxó antic, l'oratori de Mozart Betulia Liberata i una opereta de Jacob Pavlovitch Adler, entre altres representacions.

## Referències

* ↑ «Holofernes (¿ca. 500 a.C.-ca. 350 a.C?). » MCNBiografias.com». [Consulta: 13 abril 2019].
* ↑ «Biblical literature - Intertestamental literature» (en anglès). [Consulta: 13 abril 2019].

## Vegeu també

* Judit amb el cap d'Holofernes
# Il·lustrador

Un il·lustrador o il·lustradora és un artista que s'especialitza en la representació gràfica de textos o conceptes, elaborant una creació visual que es correspon amb el contingut del text o idea associada. La il·lustració pot tenir com a objectiu aclarir conceptes o objectes que són difícils de descriure textualment o bé enriquir-los i complementar-los. Les il·lustradors col·laboren en la premsa periòdica, publicitat, les editorials, la propaganda, sigui en mitjans impresos o numèrics, sigui entre d'altres per a obres literàries, científiques o tècniques.
L'il·lustrador com ofici i artista professional apareix a Catalunya a la segona meitat del segle xix gràcies als nous sistemes d'impressió. L'il·lustrador llegeix el text amb «ulls de dibuixant» i cerca imatges que complementen el relat i aporten contingut. Abans, la il·lustració quedava purament decorativa i l'artista més aviat anònim. Es considera Eusebi Planas i Franquesa (1833-1897) com el primer il·lustrador català modern.
El llapis, l'estilògraf, la tinta i l'aerògraf tradicionals es completen en bona part per eines elèctròniques, com ara la tauleta gràfica, el programari i l'ordenador, si bé molts il·lustradors combinen eines analògiques i digitals en diferents fases del procés creatiu.

## Referències

* ↑ «Il·lustrador». Gran Enciclopèdia Catalana. Barcelona: Grup Enciclopèdia Catalana.
* ↑ Comotto, Agustín, citat a: Calders, Pere. Coses aparentment intranscendents i altres contes. Nordica, 2017-08-07. ISBN 9788416830640.
* ↑ Castillo, 1997, p. 27.
* ↑ AA.VV.. Professor Joaquim Molas: memòria, escriptura, història. Barcelona: Edicions Universitat Barcelona, 2003-03-17 (Homenatges). ISBN 9788447527465.

## Bibliografia

* Castillo, Montserrat. Grans Il·lustradors Catalans del Llibre per a Infants (1905-1939). Barcelona: Barcanova - Biblioteca de Catalunya, 1997, p. 575. ISBN 9788448903435.

## Enllaços externs

* «Associació Professional d'il·lustradors de Catalunya (APIC)».
* «Associació de Professionals de la Il·lustració Valenciana (APIV)».
# Incursions de Qabatiya i Tammun de 2023

Les incursions de Qabatiya i Tammun va ser una operació militar israeliana durant la guerra que Israel va declarar a Hamàs després que els seus militants aconseguissin fer una incursió a Israel el 7 d'octubre de 2023.
L'atac va començar el 22 d'octubre del 2023 quan les Forces de Defensa d'Israel van perpetrar dues incursions nocturnes contra les poblacions de Qabatiya i Tammun a Cisjordània, durant les quals dos palestins van ser assassinats a trets.
A més, l'exèrcit israelià va arrestar almenys 52 palestins a Cisjordània, inclosos treballadors de la Franja de Gaza.

## Referències

* ↑ https://english.wafa.ps/Pages/Details/138535
* ↑ «Israel-Hamas war: List of key events, day 16 | Israel-Palestine conflict News | Al Jazeera», 22-10-2023. Arxivat de l'original el 2023-10-22. [Consulta: 1r novembre 2023].
* ↑ «La guerra entre Israel y Hamás entra en la tercera semana: casi 5.000 palestinos y 1.400 israelíes han muerto» (en castellà), 22-10-2023. [Consulta: 1r novembre 2023].
# Hoyorredondo

Hoyorredondo és un municipi de la província d'Àvila, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 144 | 133 | 120 | 110 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# WPLJ

WPLJ (95.5 FM) és una estació emissora de ràdio de Nova York propietat actualment de la divisió de radiodifusió de Cumulus Media. WPLJ comparteix instal·lacions amb estacions de ràdio WABC (770 AM), WNSH (94.7 FM) i WNBM (103.9 FM) a l'interior de 2 Penn Plaza (a sobre de l'estació de Pennsilvània) al centre de Manhattan, i el seu emissor està situat a dalt de l'Empire State Building. L'estació transmet un format de programació de música anomenat Hot Adult Contemporary, i és la seu del programa matinal Todd & Jayde. També és l'estació principal del programa "Ralphie Tonight".
L'estació va aparèixer a l'aire el 4 de maig de 1948 sota el codi identificador WJZ-FM i al març de 1953, el nom de l'estació es van canviar a WABC-FM després de la fusió de la American Broadcasting Company amb United Paramount Theaters.
El 14 de febrer de 1971, les lletres identificadores de l'emissora es van canviar a WPLJ, després que Allen Shaw s'adonés que la combinació de lletres coincidia amb el nom d'una cançó de Mothers of Invention de 1970. La cançó, "W-P-L-J", va ser originalment representada pel grup Four Deuces en 1955 i tenia les inicials de "White Port and Lemon Juice".
En 2019 i cinc altres emissores de Cumulus Media es van vendre a Educational Media Foundation, que va canviar el contingut per emetre el seu servei primari, K-Love.

## Referències

* ↑ "WJZ-FM in New York operating at 95.5 mc." Broadcasting - Telecasting, maig 10, 1948, pg. 80.
* ↑ "Ambitious ABC planning initiated under new merged ownership." Broadcasting - Telecasting, febrer 16, 1953, pp. 27-29.
* ↑ "It's now WABC-AM-FM-TV; ABC also changes slides." Broadcasting - Telecasting, març 2, 1953, pg. 70.
* ↑ WABC-AM-FM-TV advertisement. Broadcasting - Telecasting, març 2, 1953, pg. 37.
* ↑ "For the record." Broadcasting, març 8, 1971, pg. 59
* ↑ «This Is The End: EMF To Take Over Iconic Cumulus Stations June 1.» (en anglès). Inside Radio, 15-05-2019. [Consulta: 24 desembre 2020].
# WPS Office

El projecte ofimàtic va començar a la Xina l'any 1988, patint una caiguda d'usuaris amb l'arribada del sistema operatiu Windows 95 (que incloïa el paquet ofimàtic Microsoft Office 95). No va ser fins a l'any 2003 que WPS Office (aleshores conegut com a Kingsoft Office) va ser institucionalitzat pel govern xinès. Aquesta decisió va estar presa com a estratègia per reduir el nombre de serveis pirates a les diferents rames del govern. El producte es va anar modificant i l'any 2005 es va democratitzar. Actualment, ofereix un format gratuït i un de pagament. Des del juny de 2015 la interfície està disponible íntegrament en espanyol.
# Indicador

«Indicador» té aquests significats:
* Indicador (ocell), ocells que conformen la família dels indicatòrids (Indicatoridae), a l'ordre dels Piciformes
* Indicador microbiològic
* Indicador o planta indicadora, planta que indica les condicions mediambientals
* Indicador Públic de Renda d'Efectes Múltiples (IPREM), índex de referència a Espanya pel càlcul del llindar d'ingressos
* Indicador de funció, eina d'ajuda visual que funciona en situar o prémer el ratolí sobre algun element gràfic
* Indicador de pH o indicador àcid-base, substància que indica el grau d'acidesa d'una dissolució
* Indicador de nivell
* Espècie indicadora
* Planta indicadora
* Indicador redox: substància química que detecta canvis per a valoracions redox (reaccions d'oxidació-reducció).
* Indicador metal·locròmic: detector químic per a ions metàl·lics en reaccions complexomètriques (formació de complexos).
* Targeta indicadora d'humitat (HIC): targeta impregnada de substàncies químiques que canvien de color quan s'humitegen.
# Indicació geogràfica de begudes espirituoses

La indicació geogràfica (IG) de begudes espirituoses (fins al 2008 s'anomenava Denominació geogràfica) és la indicació utilitzada per a les begudes espirituoses que s'elaboren en una zona geogràfica determinada d'on n'obtenen el caràcter i les qualitats definitives essencials. Està regulat a la Unió Europea pel Reglament (CE)Nº110/2008 del parlament europeu i del consell de 15 de gener de 2008 relatiu a la definició, designació, presentació, etiquetat i protecció de la indicació geogràfica de begudes espirituoses amb unes normes inspirades en la denominació d'origen protegida, però específiques per les begudes espirituoses.
Les diferents categories de begudes espirituoses són:
* Rom, inclòs el rom agrícola.
* Whisky o whiskey.
* Beguda espirituosa de cereals, anomenada Korn o Kornbrand en alemany.
* Aiguardent de vi
* Brandi o Weinbrand
* Aiguardent de brisa o marc, anomenat orujo a Galícia o grappa a Itàlia.
* Aiguardent de pellofa de fruita.
* Aiguardent de pansa, o raisin brandy.
* Aiguardent de fruita.
* Aiguardent de sidra.
* Aiguardent de genciana.
* Beguda espirituosa de fruits, en particular el patxaran.
* Beguda espirituosa al ginebró: gin, ginebra, Wacholder, genebra, genièvre, jenever o genever.
* Beguda espirituosa a l'alcaravia, inclou akvavit i aquavit.
* Beguda espirituosa anisada, inclou l'anís, pastis i ouzo grec.
* Beguda espirituosa de sabor amarg, amer o bitter.
* Vodka.
* Licor, inclosa la denominació «crema de».
* Licor a base d'ou, advocaat, avocat o Advokat.
* Licor a l'ou.

## Indicacions geogràfiques registrades

* Catalunya
** Ratafia catalana.
* Illes Balears:
** Palo de Mallorca.
** Gin de Menorca.
** Herbes de Mallorca.
** Herbes Eivissenques.
* País Valencià:
** Aperitiu Cafè d'Alcoi
** Cantueso alacantí.
** Herbero de la Serra de Mariola
** Anís Paloma de Monfort del Cid

## Vegeu també

Distincions de qualitat o d'origen per a vins i begudes espirituoses:
* VQPRD
* Denominació d'origen
* Denominació d'origen qualificada
* Vi de la terra
Per a altres productes agrícoles i alimentàries:
* Indicació geogràfica protegida
* Indicació geogràfica
* Denominació d'origen protegida
* Marca Q
* Especialitat tradicional garantida

## Notes

* ↑ Reglament (CEE) 1576/1989 (castellà)
* 1 2 «Indicacions geogràfiques de begudes espirituoses». Departament d'Agricultura, Ramaderia, Pesca i Alimentació. Arxivat de l'original el 8 de desembre 2015. [Consulta: 2 desembre 2015].

## Enllaços externs

* Llista dels productes amb indicació geogràfica de la Unió Europea. Web oficial de la Unió Europea
# Inperayritz de la ciutat joyosa

Inperayritz de la ciutat joyosa és un cant en llaor de la Mare de Déu de principis del segle xiv.
Consta de sis cobles dobles de vuit decasíl·labs, acabat amb dues tornades de quatre versos cadascuna. Està escrita en forma de virolai, una de les formes poètico-musicals més destacades de l'Edat Mitjana i de la qual derivaren els goigs. El segle xiv és el temps de la gran florida d'obres semblants a Occitània i altres indrets romànics. Utilitza el gènere anomenat lletania amb apel·lacions com "Emperadriu del Paradís", "Rosa flagrant", "Palau d'honor"... que aporten sonoritat i ritme a la peça.
Se'n conserven dues còpies. És una de les deu peces, amb notació musical, del Llibre Vermell de Montserrat que han rebut en el seu conjunt el nom de cants dels romeus. També n'hi ha un fragment en un foli de pergamí a l'Arxiu Episcopal de Tarragona.

## Referències

* 1 2 «Inperayritz de la ciutat joyosa». Diccionari de la literatura catalana. Barcelona: Grup Enciclopèdia Catalana.
* ↑ Butlletí. La Acadèmia, 2000, p. 50.
* 1 2 R. Aramon i Serra; Joan A. Argente Estudis de llengua i literatura. Institut d'Estudis Catalans, 1997, p. 93–. ISBN 978-84-7283-374-6.
* ↑ Higini Anglès. La música a Catalunya fins al segle xiii. Univ. Autònoma de Barcelona, 1988, p. 67–. ISBN 978-84-87006-80-7.

## Enllaços externs

* Interpretació d'Inperayritz de la ciutat joyosa
# Inventari del Patrimoni Etnològic de Catalunya

L'Inventari del Patrimoni Etnològic de Catalunya és un programa de la Direcció General de Cultura Popular i Associacionisme Cultural, de la Generalitat de Catalunya, que neix l'any 1994. El seu objectiu és, a través de la Llei 9/1993, de 30 de setembre, del Patrimoni Cultural Català, el de promocionar la recerca, recuperació i difusió del patrimoni etnològic català. Aquesta tasca l'ha fet en estreta col·laboració amb l'Observatori del Patrimoni Etnològic i Immaterial.

## Recerca i difusió

Al ser central la noció d'etnologia, la perspectiva que ha seguit l'IPEC sobre aquest tipus de patrimoni català ha estat sempre estretament lligada a l'Antropologia social i cultural. Per aquest motiu, dins del panorama de l'etnologia i antropologia a Catalunya, l'IPEC hi té una importància cabdal.
Per una banda, l'Inventari, juntament amb la Direcció General, ha comptat amb finançament per impulsar recerques de temàtiques variades: des de estudis sobre la transhumància, la prostitució al raval, els cicles festius musulmans a Catalunya, o pescadors fluvials de l'Ebre, fins a la conflictivitat a l'espai urbà, construccions de Pedra Seca, o la sociabilitat dels infants. Per altra banda, l'IPEC compta amb la Revista d'Etnologia de Catalunya. Es tracta d'una revista que, des del 1992, ha conjugat una qualitat acadèmica amb la difusió de les recerques i esdeveniments de l'etnologia nacional.
Les publicacions de l'IPEC, així com un volum important d'elements inventariats, són consultables a través dels recursos de la Generalitat, amb l'objectiu de facilitar-ne la difusió.

## Referències

* ↑ «Inventari del Patrimoni Etnològic». [Consulta: 29 abril 2024].
* ↑ Nadal Subirà, Elisabet. Transhumàncies del segle XXI: ramaderia ovina i transhumància a l'Alta Ribagorça, 2010.
* ↑ Sirvent Ivorra, Eva. Dones del carrer: canvi urbanístic i treball sexual a Barcelona (2005-2009), 2012.
* ↑ Moreras, Jordi. Diàspores i rituals: el cicle festiu dels musulmans de Catalunya, 2017.
* ↑ Boquera Margalef, Montserrat. De la saboga al silur: pescadors fluvials de l'Ebre a Tiveny, 2001.
* ↑ Delgado, Manuel Carrer, festa i revolta: els usos simbòlics de l'espai públic a Barcelona (1951-2000), 2003.
* ↑ Roger, Costa «L’inventari de construccions de pedra seca en el marc de l’Inventari del Patrimoni Etnològic de Catalunya». PWP, 2013.
* ↑ Contijoch, Marta. La ciutat de les fogueres. Els focs de Sant Joan i la cultura popular infantil de carrer a Barcelona. Barcelona: Pol·len, 2017. ISBN 978-84-16828-13-5.
* ↑ Torra‐Merin, Martí «The hidden power of children in Christmas traditions: Unveiling the role of secrecy and agency» (en anglès). Anthropology Today, 39, 6, 01-12-2023, pàg. 3–5. DOI: 10.1111/1467-8322.12845. ISSN: 0268-540X.
* ↑ Calvo, Lluís «De l’ahir, De l’avui i Del Demà D’un projecte antropològic i cultural: la revista D’etnologia De catalunya». Revista d'Etnologia de Catalunya, 2012.
* ↑ «Col·leccions». [Consulta: 29 abril 2024].
* ↑ «L'Inventari de Patrimoni Etnològic de Catalunya, consultable en línia» (en anglès). [Consulta: 29 abril 2024].
# Isak Férriz

Isaac "Isak" Férriz Àlvaro (Andorra, 20 de juny del 1979) és un actor i director andorrà, membre de l'Associació Artística Indi Gest. Va formar-se com a actor a l'Escola de Teatre de Nancy Tuñón de Barcelona.
El seu pare també havia estudiat arts dramàtiques, en el seu cas a l'Institut del Teatre. De petit, Isaac va estudiar a l'escola congregacional de Sant Ermengol, a Andorra. Més tard s'inspiraria en la companyia de Puigcerdà de Teatre Comunal per fundar Dos Quarts de Quatre, moment en què decidí estudiar interpretació.

## Filmografia
### Sèries de televisió

* El cuerpo en llamas (2023)
* Libertad (2020)
* Gigantes (2018-19) com Daniel Guerrero
* Cites (2015).... en tant que Martín Vargas
* Ciega a Citas (2014-).... en tant que Matías
* Els últims dies (2013)
* Bandolera (2011-2012).... en tant que Roberto Pérez/Roberto Montoro
* Física o Química (2010).... en tant que Luis Parra, pare de la Teresa
* 90-60-90, diario secreto de una adolescente (2009).... en tant que Domenico Maldini
* Los hombres de Paco (2009) ... en tant que Fran
* Águila Roja (2009).... en tant que Íñigo
* Ell@s (2009)
* LEX (sèrie de TV, 2008).... en tant que Marc Ledesma
* Ventdelplà (2007-2008).... en tant que Ferran
* Mar de fons (2007).... un capítol
* Majoria absoluta (2003).... un capítol
* Temps de silenci (2001-2002).... en tant que Noi X
* Hospital Central (2002).... en tant que Santi
* Compañeros (2002).... en tant que Pinzas
* Al salir de clase (2000).... en tant que Carmelo
* Laberint d'ombres (1999-2000).... en tant que Roman

### Pel·lícules

* La dona il·legal (2020).... com a Oriol Cadenas
* El cònsol de Sodoma (2009).... en tant que Pep
* Trash (2009).... en tant que Òscar
* Digues-m'ho a la cara! (2008).... curtmetratge
* You, Fucking Idiot! (2007).... curtmetratge
* De bon matí (2006).... curtmetratge
* Zulo (2005).... en tant que segrastador 2
* Gemecs (2005).... curtmetratge
* La meva dolça (2001).... en tant que Willy
* Anita no perd el tren (2001).... en tant que Dependent

### Telefilms

* L'edén (2010).... en tant que Enric
* Rhesus (2009).... en tant que Moisès Alonso
* Serrallonga (2008).... en tant que Joan Sala Serrallonga

### Teatre

* La nostra classe (2012).... de Tadeusz Slobodzianek, dirigida per Carme Portacelli
* El vigilant (2013).... de Natacha de Pontcharra, dirigida per Ester Nadal
* El pes del plom (2013)....
* Snorkel (2015)

### Altres

* Readaptació d'un poema de Miquel Martí i Pol amb motiu de la celebració de la nominació d'Escaldes-Engordany com a capital de la Cultura Catalana

## Referències

* ↑ Isak Férriz: "La televisió és el format que la gent segueix consumint perquè és gratuït i el més còmode Ara.ad
* ↑ «La cantante Bebe e Isak Férriz protagonizarán 'Libertad', la nueva serie de Urbizu en Movistar». Ver Tele, 17-01-2021. [Consulta: 17 gener 2021].
* ↑ «Isak Férriz: “No pierdo el culo por encadenar rodajes"». La Vanguardia, 09-11-2018. [Consulta: 17 gener 2021].
# Walgash

Walgash és el nom dels següents personatges:
* Walgash I, rei àrab de Hatra vers 137/138 a 161/162.
* Walgash II, rei àrab de Hatra (vers 200?), fill d'un Walgash, que podria ser Walgash I.
# Walgash I

Walgash I, fill de Nasru, fou senyor i després màlik (‘rei’) dels àrabs d'Hatra i el territori d'influència, probablement sota sobirania dels parts. El territori fou abandonat pels romans a la mort de Trajà.
Era possiblement germà de Sanatruq I i va governar vers 137 o 138 (succeint al seu pare Nasru) a 161 o 162, quan Sanatruq el va succeir.
# Warhawk

Warhawk és un videojoc sobre combats aeris del futur amb un estil arcade per la consola de Sony PlayStation, creat per SingleTrac i llançat per Sony. Va ser llançat el 10 de novembre de 1995 i després va ser tornat a llançar com un dels Sony's Greatest Hits.
Warhawk és una adaptació del videojoc de 1986 amb el mateix nom.
Hi ha en desenvolupament un altre remake amb el mateix nom, per la PlayStation 3 i desenvolupat per Incognito Entertainment.

## Enllaços externs

* (anglès) Warhawk a GameSpot
* (anglès) El videojoc a Arxivat 2007-07-29 a Wayback Machine. MobyGames
* (anglès) Coberta
# Verdiell

El verdiell (o verdiella) és una varietat d'olivera. A la zona al voltant de les Garrigues ocupa unes 3.000 ha. La Verdiell, amb una proporció molt menor que la varietat Arbequina, entra en la composició de l'oli de la Denominació d'Origen «Les Garrigues».

## Característiques agronòmiques

Varietat de vigor reduït i resistent al fred, però sensible a la sequedat. No és gaire afectada per les malalties. El temps que tarda a entrar en producció des de la plantació és com la mitjana de les varietats. La productivitat és elevada però alternant, ja que és afectada pel fenomen de la contranyada. Les olives són petites, pesen menys de 2 grams, i com que tenen gran resistència a desprendre's de l'arbre en resulta difícil tant la collita mecànica com la manual.

## Usos

Per a fer oli. El contingut en greix de les olives és mitjà, i l'extracció resulta difícil. L'oli presenta una gran estabilitat.

## Referències

* ↑ «Verdiell». Gran Enciclopèdia Catalana. Barcelona: Grup Enciclopèdia Catalana.